สแตนชาร์ด สู้ต่อไม่ไหว ขายธุรกิจลูกค้ารายย่อยให้ ทิสโก้ - FINNOMENA
"สแตนดาร์ดชาร์เตอร์ด" ทำข้อตกลงขายและโอนธุรกิจลูกค้ารายย่อยให้ กลุ่ม "ทิสโก้ ไฟแนนเชียล" มูลค่าสินทรัพย์ 5.5 พันล้านบาท พร้อมยอมรับแข่งขันกับแบงก์ใหญ่ในไทยไม่ไหว คาดปิดดีลถ่ายโอนธุรกิจแล้วเสร็จในปี 60
22 ธ.ค. 2559

“สแตนดาร์ดชาร์เตอร์ด” ทำข้อตกลงขายและโอนธุรกิจลูกค้ารายย่อยให้ กลุ่ม “ทิสโก้ ไฟแนนเชียล” มูลค่าสินทรัพย์ 5.5 พันล้านบาท เผยยอมรับแข่งขันกับแบงก์ใหญ่ในไทยไม่ไหว
โดยข้อตกลงดังกล่าว ครอบคลุมถึง ธุรกิจบัตรเครดิต สินเชื่อส่วนบุคคล สินเชื่อธุรกิจรายย่อย บริการธนบดีธนกิจ สินเชื่อเพื่อที่อยู่อาศัย ธุรกิจแบงก์แอสชัวรันส์ และเงินฝากรายย่อย โดยธนาคารจะดูแลอย่างใกล้ชิดเพื่อให้การถ่ายโอนธุรกิจเป็นไปอย่างสะดวกที่สุดสำหรับลูกค้า
ทำให้ธนาคารสแตนดาร์ดชาร์เตอร์ดเหลือธุรกิจในไทย คือ กลุ่มธุรกิจสถาบันธนกิจ และพาณิชย์ธนกิจ ที่มีเครือข่ายแข็งแกร่งและจุดเด่นด้านประสบการณ์การค้าระหว่างประเทศ
ซึ่งการตัดสินใจครั้งนี้สอดคล้องกับแผนยุทธศาสตร์การดำเนินธุรกิจทั่วโลกของกลุ่มธนาคารสแตนดาร์ดชาร์เตอร์ดที่ได้ประกาศไปเมื่อเดือนพฤศจิกายน 2558 ที่จะปรับโครงสร้าง เพื่อเสริมสร้างประสิทธิภาพและกำไร
ส่วนด้านกลุ่มทิสโก้ ข้อตกลงทางธุรกิจในครั้งนี้สอดคล้องกับกลยุทธ์ของบริษัทฯ เช่นกัน ในการเสริมความแข็งแกร่งด้านธุรกิจลูกค้ารายย่อย
ทั้งนี้ ทิสโก้ ไฟแนนเชียล ได้จัดสรรให้ ธนาคารทิสโก้รับโอนธุรกิจสินเชื่อบุคคล สินเชื่อเพื่อการเคหะ สินเชื่อธุรกิจบริหารความมั่งคั่งและเงินฝากบุคคล ส่วนบริษัทออล-เวย์ส รับโอนธุรกิจบัตรเครดิต โดยคาดว่าจะเสร็จสมบูรณ์ในปี 2560
คงต้องตามดูกันต่อไปว่าในปีหน้า 2560 นั้นกลุ่ม ทิสโก้ ไฟแนนเชียล จะเติบโตได้มากน้อยขนาดไหน
ที่มา : http://www.moneychannel.co.th/news_detail/14484/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: